**Հունգարիայի երկաթուղու պատմության թանգարան** («Հունգարական երկաթուղային թանգարան», հունգ.՝ Magyar Vasúttörténeti Park), երկաթուղային թանգարան, որը գտնվում է Հունգարիայի մայրաքաղաք Բուդապեշտի երկաթուղային կայարանում և Հունգարիայի պետական երկաթուղու (*MÁV*) արհեստանոցներում, Բուդապեշտի նախկին հյուսիսային դեպոյում։

Թանգարանն ընդգրկում է ավելի քան 70.000 քառակուսի մետր տարածք և ունի ավելի քան հարյուր ցուցանմուշ, հիմնականում տրանսպորտային միջոցներ (լոկոմոտիվներ, վագոններ և այլն) և երկաթուղային սարքավորում։

Նկարագրություն
--------------

Թանգարանում կա պարկ Հունգարիայի պետական երկաթուղու 50-ից ավելի լոկոմոտիվներ, սկսած նրանցից, որոնք շարժման մեջ են դրվում շոգեմեքենաների կողմից, և ավարտվում նրանցով, որոնք շարժման մեջ են դրվում էլեկտրաշարժիչներով։ Միևնույն ժամանակ, նրանցից ոմանք դեռևս կարող են շահագործվել։ Թանգարանում ցուցադրվում են նաև երկաթուղային տրանսպորտի այլ տեսակներ, օրինակ, ձեռքի շարժակով երկաթուղային սայլակը և ռելսերի վիճակի վերահսկման համար օգտագործվող ստուգիչ մեքենան։ Ցուցանմուշների շարքում են Արևելյան ճեպընթացի համար կառուցված վագոն-ռեստորանը և *Árpád* վագոնը, որոնք հավաքվել են համապատասխանաբար 1912 և 1934 թվականներին։

Թանգարանում կա նաև «Չայկա» (*ГАЗ-13*) ավտոմեքենան, որը հանդիսանում էր Հունգարիայի Ժողովրդական Հանրապետության նախարարների խորհրդի նախագահ Յենյո Ֆոկի պաշտոնական մեքենան։ Ավելի ուշ, մեքենան վերափոխվել է Հունգարիայի պետական երկաթուղիների կողմից ռելսերով շարժման համար։

Թանգարանի հիմնական շենքում ներկայացված են երկաթուղային կայանների, երկաթուղային սարքավորումների և Հունգարիայի երկաթուղիների պատմության վերաբերյալ ցուցանմուշներ։ Ցուցանմուշներից շատերը ինտերակտիվ են, օրինակ, սայլակի կառավարումը և փորձարկումը *MÁV V63* -ի համար կառուցված շարժիչի սիմուլյատորի վրա։ Գոյություն ունի նաև տուն երկաթուղու մանրակերտով։ Թանգարանում գործում է երեխաների համար փոքրիկ պարկի երկաթուղի։ Թանգարանի տարածքում գոյություն ունեն շրջադարձային շրջան և հովհարային դեպո 34 կայարաններով։

Ներկայումս գործող լոկոմոտիվներն օգտագործվում են Հունգարիայում և արտասահմանում պատմական երկաթուղային ուղևորությունների համար։

Հունգարիայի երկաթուղային թանգարանի լոկոմոտիվներից մեկը հանդիսանում է MÁV 411.118 -ը, որը հետխորհրդային տարածքում հայտնի է որպես «Շա» լոկոմոտիվ։ Այս շոգեքարշերը արտադրվել են ԱՄՆ-ում` *Baldwin* և *ALCO* գործարաններում, որպես *USATC S160* դասի ռազմական շոգեքարշեր։

Պատմություն
-----------

Հունգարիայի երկաթուղային թանգարանն իր իր դռները բացել է 2000 թվականի հուլիսի 14-ին։ Թանգարանին աջակցում է Հունգարիայի երկաթուղային թանգարանի հիմնադրամը, որը հիմնադրվել է 1999 թվականի նոյեմբերի 22-ին։

Պատկերասրահ
-----------

* ԼոկոմոտիվներԼոկոմոտիվներ
* 
* Շրջադարձային շրջանՇրջադարձային շրջան
* Հովհարային դեպոՀովհարային դեպո
* MÁV V41.523*MÁV V41.523*
* 
* 
* 
* Երկաթգծի մանրակերտըԵրկաթգծի մանրակերտը
* 
* 
* 
* ГАЗ M13 «Չայկա»ГАЗ M13 «Չայկա»
* դիզել-վագոն 1944—1955դիզել-վագոն   
1944—1955
* V55 սերիայի Կանդո համակարգի V55.001–012 էլեկտրաքարշը (1950–1957 թվականներ)*V55* սերիայի Կանդո համակարգի *V55.001–012* էլեկտրաքարշը (1950–1957 թվականներ)
* V40 սերիայի Կանդո համակարգի V40.016 էլեկտրաքարշը (1934 թվականից)*V40* սերիայի Կանդո համակարգի *V40.016* էլեկտրաքարշը (1934 թվականից)

Ծանոթագրություններ
------------------

1. ↑
2. 1 2 3 4 5 6 7  "History of Park". *Magyar Vasúttörténeti Park* (in անգլերեն). Արխիվացված է the original 2019 թ․ փետրվարի 3-ին. Retrieved 2019 թ․ փետրվարի 2. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  "Hungarian Railway History Park". *Lonely Planet* (in անգլերեն). Retrieved 2019 թ․ փետրվարի 3.
4. ↑  "Hungarian Railway Museum". *Museums* (in անգլերեն). Retrieved 2019 թ․ փետրվարի 3.
5. ↑  "Foundation". *Magyar Vasúttörténeti Park* (in անգլերեն). Retrieved 2019 թ․ փետրվարի 2.

Արտաքին հղումներ
----------------

* MÁV Nostalgia (бюро ретротехники Венгерской железной дороги) Archived 2020-09-18 at the Wayback Machine.(հունգարերեն)(անգլ.)
* Vasúttörténeti park (официальный сайт)(հունգարերեն)(անգլ.)(գերմ.)